राजेश अग्रवाल
राजेश अग्रवाल, बरेली से भारतीय जनता पार्टी के राजनीतिज्ञ हैं, ये पार्टी के राष्ट्रीय कोषाध्यक्ष हैं। इससे पहले वह उत्तर प्रदेश सरकार में वित्त मंत्री के रूप में कार्य कर चुके हैं। उन्होंने पहले 2001 में व्यापार कर और संस्थागत वित्त के कैबिनेट मंत्री और 2003 से 2007 तक उत्तर प्रदेश विधान सभा के उपाध्यक्ष के रूप में कार्य किया था। इसके बाद उन्होंने 2017 से 2019 तक योगी सरकार में फिर से वित्त कैबिनेट मंत्री के रूप में कार्य किया। 75 वर्ष की आयु होने के बाद उन्होंने कैबिनेट मंत्री के पद से इस्तीफा दे दिया। बीजेपी ने उन्हें प्रमोट कर बीजेपी का राष्ट्रीय कोषाध्यक्ष बना दिया है। राजेश अग्रवाल बरेली कैंट से निर्वाचित विधानसभा सदस्य थे, ये उत्तर प्रदेश विधान सभा में 29 वर्षों तक लगातार सीट पर बने रहे। वह भारतीय जनता पार्टी में कई प्रमुख पदों पर हैं।